اسلام آباد(آن لائن) چیئرمین پیپلز پارٹی بلاول بھٹو زرداری پارینے کہ ننے پُوسکن آ میثاق جمہوریت ءِ تینا منشور جوڑ کرسا حکومت نا برخلاف پیش تموئی تمک۔ تدوک آ دے چیئرمین پیپلز پارٹی بلاول بھٹو زرداری اے پی سی آن تران کرسا پارے کہ پاکستان نا اُلس زرگزرانی ویل آتا گواچی ءِ و اینو اُلس ننا کنڈ آ ہُننگ اٹی ءِ۔ دا ملک اٹ اگہ جمہوریت مفک تو اُلس نا حق آتے خلکنگک۔ او پارینے کہ راج اٹ کرائم آک ودسا ءُ و گچین نمائندہ مفننگ نا سوب آن اُلس نا توار ءِ بننگ اٹی افس۔ ننا کوشست ئس کہ بجٹ آن مست اے پی سی ءِ کرفنگے۔
